
ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 505 
Οργάνωση και λειτουργία της Ένωσης Ποδοσφαιρικών Ανωνύμων 
Εταιρειών (ΕΠΑΕ). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α) Τις διατάξεις των άρθρων 55, 56, 57 και 58 του Ν. 1958/1991 
«Τμήμα Αμβιβομένων Αθλητών - Αθλητικές Ανώνυμες Εταιρείες και 
άλλες διατάξεις (ΦΕΚ 122/Α'), 

β) Τις διατάξεις του Ν. 1889/1990 «Ρύθμιση επειγόντων θεμάτων 
Ποδοσφαίρου» (ΦΕΚ 93/Α'). 

γ) Την αριθ. 13113/1.10.1991 γνώμη του Δ.Σ. της ΕΠΟ. 

δ) Την αριθ. 653/1991 γνωμοδότηση του Συμβουλίου της Επικρά¬ 
τειας με πρόταση της Υπουργού Πολιτισμού, αποφασίζουμε: 

Άρθρο 1 

Ένωση Ποδοσφαιρικών Ανωνύμων Εταιρειών (ΕΠΑΕ) 

Η με το Ν. 879/79 «περί ποδοσφαιρικών Ανωνύμων Εταιρειών» 
ιδρυθείσα «Ένωση Ποδοσφαιρικών Ανωνύμων Εταιρειών (ΕΠΑΕ)», εί¬ 
ναι νομικό πρόσωπο ιδιωτικού δικαίου, που εδρεύει στην Αθήνα και 
αποτελεί τακτικό μέλος της Ελληνικής Ποδοσφαιρικής Ομοσπονδίας 

(ΕΠΟ). 

Άρθρο 2 

Σκοποί της ΕΠΑΕ 

1. Σκοποί της ΕΠΑΕ είναι: 

α) Η διοίκηση και διαχείριση του επαγγελματικού ποδοσφαίρου μέσα 
στα πλαίσια των νόμων του Κράτους, του καταστατικού, των κανονι¬ 
σμών, των αποφάσεων και των σκοπών της Ελληνικής Ποδοσφαιρικής 
Ομοσπονδίας (ΕΠΟ). 

β) Η οργάνωση και διεξαγωγή των ποδοσφαιρικών πρωταθλημάτων 
της Α', Β’ και Γ' εθνικής κατηγορίας, σύμφωνα με τους κανονισμούς 
που ισχύουν κάθε φορά, τους σκοπούς και τις αποφάσεις της ΕΠΟ, κα¬ 
θώς και η επίλυση οποιοσδήποτε ζητήματος ανακύπτει από τη διεξα¬ 
γωγή των αγώνων των πρωταθλημάτων αυτών και δεν υπάγεται στην 
αρμοδιότητα άλλου οργάνου. 

γ) Η οργάνωση και η διεξαγωγή των αγώνων πρωταθλημάτων παί- 
δων, εφήβων - νέων μεταξύ των τμημάτων εκπαιδευομένων ποδοσφαι¬ 
ριστών των Εταιρειών - μελών της, καθώς και φιλικών αγώνων και η 
ρύθμιση κάθε ζητήματος σχετικού με τους αγώνες αυτούς. 

δ) Η εκπροσώπηση των ΠΑΕ στις σχέσεις τους με την ΕΠΟ ή τρί¬ 
τους, η αντιμετώπιση ασφαλιστικής φύσεως ζητημάτων, ο καθορισμός 
των γενικών όρων της σύμβασης παροχής υπηρεσιών επαγγελματία 
ποδοσφαιριστή προς ΠΑΕ, με την επιφύλαξη της αρμοδιότητας της 
ΕΠΟ για την τήρηση του Μητρώου Επαγγελματιών Ποδοσφαιριστών 
και την έκδοση του δελτίου αναγνώρισής τους. 

ε) Η παραχώρηση δικαιωμάτων διαφημιστικής εκμετάλλευσης και 
προβολής δραστηριοτήτων της, που υπάγονται στην εκπλήρωση των 


σκοπών της και η προστασία και προαγωγή κάθε συλλογικού συμφέρο¬ 
ντος των μελών της με κάθε νόμιμο τρόπο με την, ύστερα από σχετική 
εντολή από τις ΠΑΕ, εκπροσώπησή τους για τη σύναψη συμφωνιών ρα¬ 
διοτηλεοπτικών μεταδόσεων αγώνων, ή στιγμιοτύπων τους μέσα στο 
πλαίσιο της εκάστοτε ισχύουσας νομοθεσίας και με την επιφύλαξη ιδιαί¬ 
τερα των διατάξεων, που διασφαλίζουν την ικανοποίηση των αναγκών 
ραδιοτηλεοπτικής ενημέρωσης του κοινού. 

στ) Η θέσπιση κανόνων διαχείρισης και λειτουργίας των ΠΑΕ και 
σωματείων μελών της, οι κυρώσεις καθώς και η εποπτεία και ο έλεγχος 
για την τήρηση των κανόνων αυτών. 

ζ) Η ρύθμιση των οικονομικών σχέσεων και η επίλυση των οικονομι¬ 
κών διαφορών μεταξύ των Εταιρειών και των ποδοσφαιριστών τους με 
την επιφύλαξη των ορισμών του Κανονισμού του άρθρου 21 του Ν. 
1958/1991 καθώς και των προπονητών τους. 

η) Η άσκηση της πειθαρχικής εξουσίας υπό τους όρους του παρόντος 
και του καταστατικού και των κανονισμών της ΕΠΟ. 

θ) Η αντιμετώπιση κάθε άλλου ζητήματος αναγκαίου για την προα¬ 
γωγή και ανάπτυξη του επαγγελματικού ποδοσφαίρου της Χώρας που 
δεν υπάγεται στην αρμοδιότητα άλλου οργάνου. 

2. Με την επιφύλαξη ειδικών ρυθμίσεων του παρόντος οι για την εκ¬ 
πλήρωση των σκοπών της ΕΠΑΕ εκδιδόμενοι κανονισμοί, ψηφίζονται 
από τη Γ.Σ. των μελών της και εγκρίνονται ύστερα από γνώμη του Διοι¬ 
κητικού Συμβουλίου της ΕΠΟ με απόφαση του αρμόδιου για θέματα 
αθλητισμού Υπουργού που δημοσιεύεται στην Εφημερίδα της Κυβερνή- 
σεως. 

Άρθρο 3 
Μέλη της ΕΠΑΕ 

1. Μέλη της ΕΠΑΕ, καθίστανται οι ΠΑΕ ή σωματεία που κατά τους 
οικείους κανονισμούς, έχουν δικαίωμα συμμετοχής στα ποδοσφαιρικά 
πρωταθλήματα της Α', Β' ή Γ’ εθνικής κατηγορίας. 

2. Τα μέλη της ΕΠΑΕ διακρίνονται σε τακτικά και πάρεδρα, ως ακο¬ 
λούθως: 

α) Τακτικά μέλη είναι οι ΠΑΕ και τα σωματεία, που κατά τους οι¬ 
κείους κανονισμούς, συμμετέχουν στα πρωταθλήματα της Α' και Β' 
εθνικής κατηγορίας. 

β) Πάρεδρα μέλη είναι οι ΠΑΕ και τα σωματεία, που, κατά τους οι¬ 
κείους κανονισμούς, συμμετέχουν στο πρωτάθλημα της Γ' εθνικής κα¬ 
τηγορίας. 

3. Όπου στις διατάξεις του παρόντος, αναφέρεται ο όρος «Μέλη της 
ΕΠΑΕ» νοούνται και τα τακτικά και τα πάρεδρα μέλη. 

4. Όπου στις διατάξεις του παρόντος αναφέρεται ο όρος «ΠΑΕ» νοού¬ 
νται και τα αθλητικά σωματεία - μέλη της ΕΠΑΕ, όπου δε, αναφέρεται 
ο όρος «μέτοχοι» νοούνται και τα μέλη των αθλητικών σωματείων - με¬ 
λών της ΕΠΑΕ. 

Άρθρο 4 

Αποβολή της ιδιότητας του μέλους της ΕΠΑΕ 

Αποβάλλουν την ιδιότητα του μέλους της ΕΠΑΕ, οι ΠΑΕ που, κατά 
τους οικείους κανονισμούς, υποβιβάζονται από τη Γ' εθνική κατηγορία 

σε κατηγορία του ερασιτεχνικού ποδοσφαίρου ή παύουν για οποιοδήποτε 
λόγο να έχουν δικαίωμα συμμετοχής στα πρωταθλήματα αρμοδιότητας 
της ΕΠΑΕ. 

Άρθρο 5 
Πόροι της ΕΠΑΕ 

Πόροι της ΕΠΑΕ είναι: 

α) Οι πρόσοδοι από την περιουσία της. 

β) Οι κάθε φύσεως εισφορές, δωρεές, κληρονομιές και κληροδοσίες 
προς αυτήν. 

γ) Ποσοστό 0,5% επι των ακαθαρίστων εσόδων του ΠΡΟ-ΠΡΟ, 
σύμφωνα με το άρθρο 59 του Ν. 1958/1991. 

δ) Το προϊόν από τα χρηματικά πρόστιμα και τα παράβολα συμμετο¬ 
χής των ΠΑΕ και των σωματείων στους αγώνες που διοργανώνονται 
από αυτήν. 

ε) Ποσοστό από τις εισπράξεις των αγώνων που διοργανώνονται από 
αυτήν, καθοριζόμενο με απόφαση του Δ.Σ. της. 

στ) Τα έσοδα που προέρχονται από τις εισπράξεις των αγώνων των 
τυχόν συγκροτουμένων από αυτήν αντιπροσωπευτικών ομάδων. 

ζ) Ποσοστό 0,5% από τις εισπράξεις λόγω αναμετάδοσης από την 
τηλεόραση οποιοσδήποτε αγώνα αρμοδιότητάς της. 

η) Ειδική εισφορά των ΠΑΕ και σωματείων μελών της για την κά¬ 
λυψη της δαπάνης της παρ. 3 του άρθρου 23 του Ν. 1958/91 που ανα¬ 
λογεί στην ΕΠΑΕ, το ύψος της οποίας καθορίζεται με απόφαση του Δ.Σ. 
αυτής. 

θ) Κάθε άλλο έσοδο που προέρχεται από την ανάπτυξη δραστηριοτή¬ 
των για την εκπλήρωση των σκοπών της ή προβλέπεται από ειδικές 
διατάξεις. 

Άρθρο 6 

Όργανα της ΕΠΑΕ 

Όργανα της ΕΠΑΕ είναι ιδίως η Γενική Συνέλευση, η Συνέλευση 
Κατηγορίας, το Διοικητικό Συμβούλιο, η Εκτελεστική Επιτροπή και η 
Εξελεγκτική Επιτροπή. 

Άρθρο 7 

Γενική Συνέλευση - Συγκρότηση 

1. Κάθε τακτικό μέλος της ΕΠΑΕ μετέχει της Γενικής Συνέλευσης 
αυτής, εκπροσωπούμενο από τον πρόεδρο του Δ.Σ. αυτού και σε περί¬ 
πτωση αδυναμίας αυτού από ένα μέλος του Δ.Σ., οριζόμενο με απόφαση 
αυτού και έχει μία ψήφο. 

2. Τα πάρεδρα μέλη της ΕΠΑΕ μετέχουν στη Γενική Συνέλευση με 
τρεις (3) εκπροσώπους, που είναι μέλη διοικητικών συμβουλίων αυτών, 
οριζόμενα από τη συνέλευση της κατηγορίας τους και έχουν δικαίωμα 
ψήφου, μόνο για θέματα που αφορούν την κατηγορία τους. 

3. Οι κατά τις ισχύουσες διατάξεις, παύουσες να είναι μέλη της 
ΕΠΑΕ, ΠΑΕ, μετέχουν στην πρώτη από της παύσεώς τους τακτικής 
Γ.Σ. και έχουν δικαίωμα ψήφου μόνο για θέματα που αφορούν τη δρα¬ 
στηριότητα της ΕΠΑΕ κατά την παρελθούσα διαχειριστική περίοδο. 

4. Στη Γ.Σ. έχουν δικαίωμα συμμετοχής χωρίς ψήφο ο πρόεδρος και 
ο γενικός γραμματέας της ΕΠΟ, ο πρόεδρος και τα λοιπά μέλη του Δ.Σ. 
της ΕΠΑΕ καθώς και τα μέλη της Εξελεγκτικής Επιτροπής αυτής. 

Άρθρα 8 

Αρμοδιότητες Γ.Σ. 

1. Η Γ.Σ. εγκρίνει τον ισολογισμό, εκφράζει την γνώμη της επί της 
όλης δράσης της ΕΠΑΕ και επί των τυχόν εμφανιζομένων προβλημά¬ 
των της οργάνωσης και λειτουργίας αυτής, αποφασίζει για την απαλ¬ 
λαγή των μελών του Δ.Σ. από κάθε ευθύνη και εκδίδει τους αναγκαίους 
για την εκπλήρωση των σκοπών της ΕΠΑΕ κανονισμούς σύμφωνα με 
την παράγραφο 2 του άρθρου 2 του παρόντος. 

2. Η Γ.Σ. έχει και κάθε άλλη αρμοδιότητα που ανατίθεται σ’ αυτήν 
από ειδικές διατάξεις. 

3. Επίσης η Γ.Σ. δικαιούται να παύει τα υπό στοιχεία β’, γ' και δ' της 
παραγράφου 1 του άρθρου 13 του παρόντος μέλη του Δ.Σ. της ΕΠΑΕ, 
εφόσον η παύση τους υπαγορεύεται από σπουδαίους λόγους και ιδία 
λόγω βαρείας παράβασης των καθηκόντων τους ή ανικανότητας για 
τακτική διαχείριση. Στην περίπτωση αυτή, ο πρόεδρος του Δ.Σ. της 


ΕΠΑΕ συγκαλεί μέσα σε ένα (1) μήνα τη Γ.Σ. της κατηγορίοις από την 
οποία προέρχονται τα παυθέντα μέλη, για την εκλογή νέων αντίστοιχων 
μελών, σε αντικατάσταση εκείνων που παύονται, για τον υπολειπόμενο 
της θητείας χρόνο. 

Άρθρο 9 

Συνέλευση ΠΑΕ της Α’ εθνικής κατηγορίοις - 

Αρμοδιότητες 

1. Στη Γ.Σ. των ΠΑΕ της Α’ εθνικής κατηγορίας μετέχουν οι ΠΑΕ 
που αγωνίζονται στην κατηγορία αυτή. 

2. Κάθε ΠΑΕ που αγωνίζεται στην Α' εθνική κατηγορία οντιπροσω- 
πεύεται στη συνέλευση της κατηγορίας αυτής με ένα από τα μέλη του 
Δ.Σ. τους οριζόμενο με απόφαση αυτού και έχει μία ψήφο. 

3. Η συνέλευση της κατηγορίας αυτής: 

α) Εκλέγει τους εκπροσώπους της Α’ εθνικής κατηγορίας στο Δ.Σ. 
της ΕΠΑΕ, μεταξύ των οποίων και τον πρόεδρο αυτού, καθώς και τους 
εκπροσώπους στο Δ.Σ. της ΕΠΟ. 

β) Μελετά και εισηγείται στη Γ.Σ. ή στο Δ.Σ. της ΕΠΑΕ, κατά λόγο 
αρμοδιότητάς τους επί θεμάτων που αφορούν το πρωτάθλημα της Α' 
εθνικής κατηγορίας και τις μετέχουσες σ’ αυτό εταιρίες. 

γ) Αποφασίζει για κάθε άλλο θέμα που ανατίθεται σ’ αυτήν από ειδι¬ 
κές διατάξεις. 

Άρθρο 10 

Συνέλευση ΠΑΕ της Β’ εθνικής κατηγορίας - 

Αρμοδιότητες 

1. Στη συνέλευση των ΠΑΕ της Β' εθνικής κατηγορίας μετέχουν οι 
ΠΑΕ που αγωνίζονται στην κατηγορία αυτή. 

2. Κάθε ΠΑΕ που αγωνίζεται στην Β' εθνική κατηγορία αντιπροσω¬ 
πεύεται στη συνέλευση της κατηγορίας αυτής με ένα από τα μέλη του 
Δ.Σ. τους, οριζόμενο με απόφαση αυτού καί έχει μία ψήφο. 

3. Η συνέλευση της κατηγορίας αυτής: 

α) Εκλέγει τους εκπροσώπους της Β' εθνικής κατηγορίας στο Δ.Σ. 
της ΕΠΑΕ και της ΕΠΟ. 

β) Μελετά και εισηγείται στη Γ.Σ. ή στο Δ.Σ. της ΕΠΑΕ, κατά λόγο 
αρμοδιότητάς τους, επί θεμάτων που αφορούν το πρωτάθλημα της Β’ 
εθνικής κατηγορίοις και τις μετέχουσες σ’ αυτό εταιρίες ή αθλητικά σω¬ 
ματεία. 

γ) Αποφασίζει για κάθε άλλο θέμα που αινατίθεται σ’ αυτήν από τις 
ειδικές διατάξεις. 

Άρθρο 11 

Συνέλευση ΠΑΕ ή αθλητικών σωματείων 
της Γ' εθνικής κατηγορίας - Αρμοδιότητες 

1. Στη συνέλευση των ΠΑΕ και αθλητικών σωματείων της Ρ εθνι¬ 
κής κατηγορίοις, μετέχουν ΠΑΕ ή αθλητικά σωματεία που αγωνίζονται 
στην κατηγορία αυτή. « 

2. Κάθε εταιρία ή αθλητικό σωματείο που οτγωνίζεται στην Γ’ εθνική 
κατηγορία, αντιπροσωπεύεται στη συνέλευση της κατηγορίοις αυτής με 
ένα από τα μέλη του Δ.Σ. τους, οριζόμενο με απόφαση αυτού και έχει 
μία ψήφο. 

3. Η συνέλευση της κατηγορίοις αυτής: 

α) Εκλέγει τον εκπρόσωπο της Ρ εθνικής κατηγορύχς στα Δ.Σ. της 
ΕΠΑΕ και της ΕΠΟ καθώς και στη γενική συνέλευση της ΕΠΑΕ. 

β) Μελετά και εισηγείται στη Γ.Σ. ή στο Δ.Σ. της ΕΠΑΕ κατά λόγο 
αρμοδιότητάς τους επί θεμάτων που αφορούν το πρωτάθλημα της Γ' 
εθνικής κατηγορίας και τις μετέχουσες σ’ αυτό ΠΑΕ ή αθλητικά σωμα¬ 
τεία. 

γ) Αποφασίζει για κάθε άλλο θέμα που ανατίθεται σ’ αυτήν από ειδι¬ 
κές διατάξεις. 

Άρθρο 12 

Σύγκληση Γ.Σ. και Συνελεύσεων κατηγοριών- 
Απαρτία - Τρόπος λήψης αποφάσεων 

1. Η Γ.Σ. της ΕΠΑΕ καθώς και οι συνελεύσεις των κατηγοριών συ- 
γκαλούνται ύστερα από πρόσκληση του Δ.Σ. της ΕΠΑΕ, κοινοποιού¬ 
μενη προ δέκα (10) τουλάχιστον ημερών, τακτικώς μεν μέσα στο τελευ¬ 
ταίο δεκαήμερο του μηνός Ιουλίου κάθε έτους, εκτάκτως δε, ότοιν αυτό 
επιβάλλεται από το συμφέρον της ΕΠΑΕ ή των κατηγοριών οιντίστοιχα. 

2. Η Γ.Σ. της ΕΠΑΕ συγκαλείται, εκτάκτως, από το Δ.Σ. ή τον πρό- 

εδρο αυτού ή αν ζητήσουν αυτό, τριάντα (30) από τα μέλη της ΕΠΑΕ με 
έγγραφη αίτηση, στην οποία αναγράφονται τα προς συζήτηση θέματα. 
Για τη σύγκληση της συνέλευσης κατηγορίας, απαιτείται αίτηση δέκα 
(10) τουλάχιστον μελών της αντίστοιχης κατηγορίας, και προκειμένου 
για τη σύγκληση της συνέλευσης της Γ' εθνικής κατηγορίας απαιτείται 
αίτηση είκοσι πέντε (25) τουλάχιστον μελών της. 

3. Για τη λήψη αποφάσεως απαιτείται η παρουσία του ημίσεος πλέον 
ενός τουλάχιστον των μελών της Γ.Σ. ή της συνέλευσης κατηγορίας, 
κατά περίπτωση, και η απόλυτη πλειοψηφία των παρόντων. Στην περί¬ 
πτωση που δεν επιτυγχάνεται απαρτία, η συνέλευση επαναλαμβάνεται 
μέσα στην επόμενη ημέρα, οπότε θεωρείται ότι βρίσκεται σε απαρτία 
ανεξάρτητα από τον αριθμό των παρόντων μελών. 

4. Για τη λήψη αποφάσεως που αφορά την παύση των μελών του 
Δ.Σ. απαιτείται η παρουσία τριάντα (30) τουλάχιστον μελών που έχουν 
δικαίωμα ψήφου και πλειοψηφία τουλάχιστον είκοσι πέντε (25) από τα 
παρόντα μέλη. 

5. Απόφαση σε θέμα που δεν έχει αναγραφεί στην πρόσκληση, είναι 
άκυρη. 

6. Οι αποφάσεις της Γ.Σ. καθώς και των συνελεύσεων κατηγοριών, 
λαμβάνονται με φανερή ψηφοφορία με εξαίρεση τις αποφάσεις που αφο¬ 
ρούν την εκλογή ή παύση προσώπων που συγκροτούν τα όργανα της 
ΕΠΑΕ-ή εκπροσωπούν αυτήν σε άλλες αθλητικές οργανώσεις, για τη 
λήψη των οποίων απαιτείται μυστική ψηφοφορία. 

7. Καθήκοντα προέδρου της Γ.Σ. καθώς και των συνελεύσεων των 
κατηγοριών, ασκεί ο πρόεδρος του Δ.Σ. της ΕΠΑΕ. 

Σε περίπτωση ελλείψεως, κωλύματος ή απουσίας του, η Γ.Σ. ή η συ¬ 
νέλευση κατηγορίας εκλέγει, μεταξύ των μελών της τον πρόεδρο αυτής. 
Επίσης η Γ.Σ. ή η συνέλευση κατηγορίας, εκλέγει μεταξύ των μελών 
της τον γραμματέα της. 

8. Για την συνεδρίαση της Γ.Σ. καθώς και των συνελεύσεων των κα¬ 
τηγοριών τηρούνται σε ίδιο βιβλίο πρακτικά υπογραφόμενα από τον 
πρόεδρο και τον γραμματέα αυτών. 

Άρθρο 13 

Διοικητικό Συμβούλιο 

1. Το Διοικητικό Συμβούλιο (Δ.Σ.) της ΕΠΑΕ αποτελείται από δεκα¬ 
τρία (13) μέλη ως ακολούθως: 

α) Από τον πρόεδρο αυτού, εκλεγόμενο από τη συνέλευση των ΠΑΕ 
της Α’ εθνικής κατηγορίας. 

β) Από επτά (7) μέλη εκλεγόμενα από τη συνέλευση των ΠΑΕ της Α' 
εθνικής κατηγορίας. 

γ) Από τρία (3) μέλη εκλεγόμενα από τη συνέλευση των ΠΑΕ της Β' 
εθνικής κατηγορίας. 

δ) Από ένα (1) μέλος εκλεγόμενο από τη συνέλευση των ΠΑΕ ή αθλη¬ 
τικών σωματείων της Γ' εθνικής κατηγορίας. 

ε) Από τον Β’ Αντιπρόεδρο του Δ.Σ. της ΕΠΟ. 

2. Η νόμιμη συγκρότηση του Δ.Σ. δεν επηρεάζεται από την πρό¬ 
σκαιρη έλλειψη τριών (3) από τα μέλη του, μεταξύ των οποίων ο πρόε¬ 
δρος ή ο αντιπρόεδρος. 

3. Σε περίπτωση προβιβασμού ή υποβιβασμού ΠΑΕ για οποιοδή- 
ποτε λόγο από κατηγορία σε κατηγορία επαγγελματικού πρωταθλήμα¬ 
τος οι τυχόν εκπρόσωποι αυτών των ΠΑΕ στο Δ.Σ. της ΕΠΑΕ εξακο¬ 
λουθούν να παραμένουν α’ αυτό μέχρι λήξεως της θητείας τους. 

4. Σε περίπτωση θανάτου, παραίτησης ή έκπτωσης ή αποχώρησης 
για οποιοδήποτε λόγο μέλους του Δ.Σ. κατά τη διάρκεια της θητείας αυ- 
γκαλείται μέσα σε ένα (1) μήνα η οικεία συνέλευση κατηγορίας, για την 
εκλογή νέου μέλους για τον υπολειπόμενο της θητείας χρόνο. 

5. Το αξίωμα του προέδρου και των λοιπών μελών του Δ.Σ. είναι τι¬ 
μητικό και άμισθο, επιτρεπομένης μόνο της καταβολής εξόδων παρά¬ 
στασης και κίνησης, το ύψος των οποίων καθορίζεται με απόφαση της 
Γ.Σ. της ΕΠΑΕ. 

Άρθρο 14 

θητεία των μελών του Δ.Σ. 

Η θητεία των μελών του Δ.Σ. είναι τριετής, αρχίζει την 1η Αυγού- 
στου και λήγει την 31 Ιουλίου του τρίτου από την εκλογή έτους και μπο¬ 
ρεί να ανανεώνεται. 

Άρθρο 15 

Περιορισμοί - Κωλύματα - Προϋποθέσεις 
εκλογιμότητας προέδρου και μελών Δ.Σ. 

1. Στο αξίωμα του μέλους του Δ.Σ. της ΕΠΑΕ, με εξαίρεση το αξί¬ 


ωμα του προέδρου, εκλέγονται μόνο μέλη του Δ.Σ. ΠΑΕ τα οποία πρέ¬ 
πει να διαθέτουν αθλητική διοικητική πείρα τουλάχιστον τριών (3) 
ετών, που να προκύπτει από συμμετοχή στη διοίκηση αθλητικού οργανι¬ 
σμού (σωματείου ή ΠΑΕ ή ενώσεως ή ομοσπονδίας, ή κρατικού φορέα) 
σχετικού με το ποδόσφαιρο. 

2. Ο πρόεδρος του Δ.Σ. της ΕΠΑΕ, που πρέπει να είναι κάτοικος του 
Λεκανοπεδίου Αττικής, μπορεί να μην είναι μέλος Δ.Σ. ΠΑΕ. 

3. Ως πρόεδρος του Δ.Σ. της ΕΠΑΕ εκλέγεται πρόσωπο που απο¬ 
λαμβάνει ευρύτερου αθλητικού και κοινωνικού κύρους και διαθέτει εξει- 
δίκευση σε θέματα διοίκησης, γενικά ή διοίκησης αθλητικών οργανι¬ 
σμών η οποία αποδεικνύεται ή με τίτλο σπουδών Α.Ε.Ι. ή με εμπειρία 
τουλάχιστον πέντε (5) ετών. 

4. Τα κωλύματα της παραγράφου 5 του άρθρου 39 του Ν. 1958/ 
1991 εφαρμόζονται αναλόγως και για τον πρόεδρο και τα λοιπά μέλη 
του Δ.Σ. της ΕΠΑΕ. Οι υποψήφιοι υποβάλλουν μαζί με την αίτηση υπο¬ 
ψηφιότητάς τους, υπεύθυνη δήλωση καθώς και πιστοποιητικό ποινικού 
μητρώου περί του ότι δεν συντρέχουν τα ανωτέρω'κωλύματα. Σε περί¬ 
πτωση μη υποβολής αποκλείονται από τις αρχαιρεσίες. 

Άρθρο 16 
Αρχαιρεσίες 

1. Οι αρχαιρεσίες για την εκλογή του προέδρου και των λοιπών με¬ 
λών του Δ.Σ. της ΕΠΑΕ γίνονται το τρίτο δεκαήμερο του μηνός Ιου¬ 
λίου. 

2. Για το σκοπό αυτό, συγκαλούνται, σύμφωνα με το άρθρο 12 του 
παρόντος, οι συνελεύσεις των κατηγοριών για την εκλογή των κατά το 
άρθρο 13 του παρόντος εκπροσώπων της κάθε κατηγορίας στο Δ.Σ. της 
ΕΠΑΕ. 

3. Οι υποψήφιοι για την εκλογή τους στο αξίωμα του μέλους του Δ.Σ. 
της ΕΠΑΕ προτείνονται από τις ΠΑΕ ύστερα από πρόταση του Δ.Σ. αυ¬ 
τών. 

4. Οι υποψήφιοι για το αξίωμα του προέδρου του Δ.Σ. της ΕΠΑΕ 

υποβάλλουν υποψηφιότητα και χωρίς προηγούμενη πρόταση από ΠΑΕ. 
Μαζί με την αίτηση υποψηφιότητας υποβάλλουν πέραν από τα στοιχεία 
της παραγράφου 4 του προηγούμενου άρθρου και αναλυτικό βιογραφικό 
σημείωμα που διανέμεται προ της ψηφοφορίας στα μέλη της Συνέλευ- 
σης. ' · - 

5. Για την εκλογή του προέδρου του Δ.Σ. της ΕΠΑΕ απαιτούνται σε 
πρώτη ψηφοφορία τα 2/3 των ψήφων των μελών της συνέλευσης. Σε 
δεύτερη ψηφοφορία απαιτείται η πλειοψηφία του ημίσεος συν ένα του 
όλου αριθμού των ψήφων της συνέλευσης. Αν οι υποψήφιοι είναι περισ¬ 
σότεροι των δύο (2), σε κάθε ψηφοφορία αποσύρεται αυτός που συγκέ¬ 
ντρωσε τον μικρότερο αριθμό ψήφων (τελευταίος). 

6. Για την εκλογή των λοιπών μελών του Δ.Σ. απαιτείται σχετική 
πλειοψηφία. Σε περίπτωση ισοψηφίας γίνεται κλήρωση. 

7. Οι ψηφοφορίες των παραγράφων 5 και 6 γίνονται χωριστά, προη¬ 
γούμενης της ψηφοφορίας για την εκλογή του προέδρου του Δ.Σ. της 
ΕΠΑΕ. 


Άρθρο 17 

Αυτοδίκαιη έκπτωση από το αξίωμα του μέλους του Δ.Σ. 

1. Τα μέλη του Δ.Σ. εκπίπτουν αυτοδικαίως από το αξίωμα του μέ¬ 
λους αυτού στις εξής περιπτώσεις: 

α) Αν η ΠΑΕ από την οποία προέρχονται παύσει για οποιοδήποτε 
λόγο να είναι μέλος της ΕΠΑΕ. 

β) Αν τα ίδια παύσουν να είναι μέλη του Δ.Σ. της ΠΑΕ από την οποία 
προέρχονται. Στην περίπτωση αυτή, η οικεία ΠΑΕ οφείλει να ενημερώ¬ 
σει σχετικά την ΕΠΑΕ μέσα σε δέκα (10) ημέρες από την παύση. 

2. Σε περίπτωση έκπτωσης σύμφωνα με τις διατάξεις της προηγού¬ 
μενης παραγράφου, συγκαλείται-μέσα σε ένα (1) μήνα η οικεία συνέ¬ 
λευση κατηγορίας για την εκλογή νέων μελών, για τον υπολειπόμενο 
της θητείας χρόνο. Τα μέλη που εκπίπτουν εξακολουθούν να παραμέ¬ 
νουν στο αξίωμα μέχρι τον ορισμό των αντικαταστατών τους, με εξαί¬ 
ρεση τα μέλη που εκπίπτουν λόγω συνδρομής κωλύματος από τα προ- 
βλεπόμενα στο άρθρο 15 παράγραφος 4 του παρόντος. 

Άρθρο 18 
Αρμοδιότητες Δ.Σ. 

Στην αρμοδιότητα του Δ.Σ. ανήκει η απόφαση για όλα τα θέματα τα 
οποία δεν έχουν ανατεθεί στην αρμοδιότητα άλλου οργάνου της ΕΠΑΕ, 
ιδία δε: 

α) Η διοίκηση και διαχείριση της περιουσίας της ΕΙΙΑΕ. 

β) Η έκδοση των κανονισμών που προβλέπονται από το άρθρο 55 του 
Ν. 1958/1991, καθώς και η κατάρτιση και εισήγηση στη Γ.Σ. της 
ΕΠΑΕ των κανονισμών της παραγράφου 2 του άρθρου 2 του παρόντος. 

γ) Η πρόσληψη και η απόλυση του προσωπικού της ΕΠΑΕ και ο κα¬ 
θορισμός του ύψους των κάθε είδους αποδοχών και αποζημιώσεων αυ¬ 
τού. 

δ) Η οργάνωση και η επίβλεψη της διεξαγωγής των αγώνων αρμο¬ 
διότητας της ΕΠΑΕ. 

ε) Η έκδοση των προκηρύξεων των πρωταθλημάτων αρμοδιότητας 
της ΕΠΑΕ καθώς και των προγραμμάτων των αγώνων αυτών, λαμβα- 
νομένων υπόψη των από την ΕΠΟ καταρτιζόμενων προγραμμάτων των 
αγώνων των Εθνικών ομάδων και του κυπέλλου Ελλάδος. 

στ) Η προς το Δ.Σ. της ΕΠΟ εισήγηση για θέματα τροποποιήσεων 
των κανονισμών πρωταθλημάτων και των γενικών κανονισμών της 
ΕΠΟ, κατά το μέρος που αναφέρονται στο επαγγελματικό ποδόσφαιρο. 

ζ) Ο έλεγχος και η επικύρωση των συμβολαίων, τα οποία συνάπτο- 
νται μεταξύ των ΠΑΕ και των επαγγελματιών και ημιεπαγγελματιών 
ποδοσφαιριστών. 

η) Η συγκρότηση των αναγκαίων για την εκπλήρωση των σκοπών 
της ΕΠΑΕ, αποφασιστικών ή γνωμοδοτικών επιτροπών και ο καθορι¬ 
σμός των αρμοδιοτήτων αυτών. 

θ) Η απόφαση για όλα τα θέματα, για τα οποία κατά ρητή πρόβλεψη 
ειδικών διατάξεων απαιτείται απόφαση αυτού. 

Άρθρο 19 

Αρμοδιότητες προεδρείου του Δ.Σ. 

1. Ο πρόεδρος του Δ.Σ. έχει τις ακόλουθες αρμοδιότητες: 

α) Εκπροσωπεί την ΕΠΑΕ δικαστικώς και εξωδίκως. Μπορεί με 
απόφασή του να αναθέτει την εκπροσώπηση της ΕΠΑΕ στον Αντιπρόε¬ 
δρο ή άλλο μέλος του Δ.Σ. ή σε υπαλλήλους ή δικηγρρους της ΕΠΑΕ 
γενικώς ή για ορισμένες πράξεις. 

β) Προίσταται όλων των υπηρεσιών της ΕΠΑΕ, διευθύνει τις εργα¬ 
σίες αυτής και λαμβάνει τις προς τούτο αναγκαίες αποφάσεις, κατά τις 
διέπουσες την ΕΙΙΑΕ διατάξεις, τους.κανονισμούς αυτής και τις αποφά¬ 
σεις του Δ.Σ. 

γ) Συγκαλεί την Γ.Σ. της ΕΠΑΕ και τις συνελεύσεις κατηγοριών, 
προεδρεύει αυτών και κατευθύνει τις συνεδριάσεις τους. 

δ) Προεδρεύει του Δ.Σ. και κατευθύνει τις συνεδριάσεις αυτού. Καθο¬ 
ρίζει τα θέματα της ημερήσιας διάταξης και συγκαλεί σε συνεδρίαση τα 
μέλη αυτού. 

ε) Υπογράφει με τον Γενικό Γραμματέα κάθε έγγραφο εξερχόμενο 
και τα πρακτικά συνεδριάσεων μετά την επικύρωση αυτών. 

2. Ο αντιπρόεδρος του Δ.Σ. αναπληροί τον πρόεδρο ως προς τις υπό 
στοιχεία α', β', δ' και ε' της προηγούμενης παραγράφου αρμοδιότητες 
αυτού σε περίπτωση ελλείψεως, απουσίας ή κωλύματος αυτού. 

3. Ο ταμίας έχει τις ακόλουθες αρμοδιότητες: 

α) Ενεργεί όλες τις εισπράξεις των πόρων της ΕΠΑΕ, έναντι διπλοτύ¬ 
πων αποδείξεων, υπογραφομένων από αυτόν και θεωρούμενων από τον 
πρόεδρο του Δ.Σ. 

β) Υπογράφει μαζί με τον πρόεδρο τις επιταγές για την ανάληψη από 
τις Τράπεζες κατατεθειμένων χρημάτων. 

γ) Είναι προσωπικώς υπεύθυνος για κάθε ταμειακή ανωμαλία κα¬ 
θώς και για κάθε πληρωμή εντάλματος ή κάθε άλλη πληρωμή την 
οποία ενήργησε χωρίς απόφαση, γενική ή ειδική, του Δ.Σ. Μαζί με τον 
ταμία ευθύνεται επίσης και ο Πρόεδρος για κάθε πληρωμή, για την 
οποία έδωσε εντολή καθ’ υπέρβαση των ψηφισμένων πιστώσεων. 

δ) Τηρεί βιβλίο εσόδων και εξόδων, που μονογράφεται από τον πρόε¬ 
δρο και το γενικό γραμματέα. 

ε) Εισηγείται στο Δ.Σ. το σχέδιο προϋπολογισμού και υποβάλλει εις 
αυτό τον απολογισμό κάθε χρήσης. 


2. Το Δ.Σ. συνέρχεται σε συνεδρίαση, ύστερα από πρόσκληση του 
προέδρου αυτού, τακτικώς μεν μια φορά το μήνα, εκτάκτως δε οσάκις 
ήθελε κρίνει τούτο αναγκαίο ο πρόεδρος ή ήθελαν ζητήσει αυτή πέντε (5) 
τουλάχιστον από τα μέλη αυτού. 

3. Το Δ.Σ. βρίσκεται σε απαρτία παρόντων επτά (7) τουλάχιστον από 
τα μέλη του. Οι αποφάσεις του λαμβάνονται με την απόλυψη πλειοψη- 
φία των παρόντων μελών και σε περίπτωση ισοψηφίας υπερισχύει η 
γνώμη υπέρ της οποίας τάχθηκε ο πρόεδρος. 

4. Για τις συνεδριάσεις του Δ.Σ. τηρούνται πρακτικά που υπογράφο¬ 
νται από τα παρόντα μέλη αυτού. 

Άρθρο 21 

Έμμισθος γενικός γραμματέας. 

1. Με απόφαση του Δ.Σ. της ΕΠΑΕ μπορεί να προσλαμβάνεται ως 
έμμισθος γενικός γραμματέας αυτής με τριετή θητεία δυνάμενη να ανα¬ 
νεώνεται, πρόσωπο ερύτερου κύρους και που έχει ειδική διοικητική 
εμπειρία και γνώση των αθλητικών πραγμάτων. 

2. Ο έμμισθος γενικός γραμματέας φροντίζει για την ομαλή διεξα- 
γωγή της εσωτερικής υπηρεσίας της ΕΠΑΕ, εποπτεύει του προσωπικού 
αυτής, τηρεί το αρχείο, τη σφραγίδα και τα βιβλία της ΕΠΑΕ, διεξάγει 
όλη την αλληλογραφία και υπογράφει κάθε έγγραφο μαζί με τον πρόε¬ 
δρο. 

Επίσης έχει κάθε άλλη αρμοδιότητα που του παρέχεται με άλλες δια¬ 
τάξεις και αποφάσεις του Δ.Σ. της ΕΠΑΕ και παρίσταται στις συνεδριά- 
σεις της Γ.Σ. του Δ.Σ. της Ε.Ε. χωρίς δικαίωμα ψήφου. 

Άρθρο 22 

Εκτελεστική Επιτροπή. 

Η Εκτελεστική Επιτροπή της ΕΠΑΕ αποτελείται από επτά (7) μέλη, 
ως εξής: 

α) Από τους πρόεδρο, αντιπρόεδρο και ταμία του Δ.Σ. της ΕΠΑΕ. 

β) Από τρία (3) μέλη του Δ.Σ. της ΕΠΑΕ εκλεγόμενα από αυτό με 
μυστική ψηφοφορία ανά ένα (1) από κάθε κατηγορία πρωταθλήματος 
(Α', Β' και Γ' εθνική κατηγορία). 

γ) Από τον εκπρόσωπο της ΕΠΟ στο Δ.Σ. της ΕΠΑΕ. 

Άρθρο 23 

Αρμοδιότητες της Εκτελεστικής Επιτροπής 

Στην αρμοδιότητα της Εκτελεστικής Επιτροπής ανήκουν: 

α) Ο ορισμός των γηπέδων των αγώνων αρμοδιότητας της ΕΠΑΕ. 

β) Ο ορισμός των παρατηρητών των αγώνων αρμοδιότητας της 
ΕΠΑΕ. 

γ) Η κατακύρωση των αποτελεσμάτων των αγώνων αρμοδιότητας 
της ΕΠΑΕ. 

δ) Η μέριμνα και απόφαση για όλα τα θέματα που έχουν σχέση με την 
εκτέλεση του αγωνιστικού προγράμματος των πρωταθλημάτων καθώς 
και γι’ αυτά που προκύπτουν κατά την τέλεση τωνπάσης φύσεως αγώ¬ 
νων (επισήμων ή φιλικών) αρμοδιότητας της ΕΠΑΕ, εφόσον αυτά δεν 
έχουν ανατεθεί στην αρμοδιότητα άλλου οργάνου της ΕΠΑΕ. 

ε) Σε άλως εξαιρετικές και επείγουσες περιπτώσεις άσκησης των 
κατά το άρθρο 18 του παρόντος αρμοδιοτήτων του Δ.Σ. Στην περί¬ 
πτωση αυτή υποχρεούται να υποβάλει την απόφαση στην οποία πρέπει 
να αιτιολογείται πλήρως το εξαιρετικό και επείγον της περιπτώσεως στο 
Δ.Σ. στην πρώτη συνεδρίαση αυτού για επικύρωση. Σε περίπτωση μη 
εγκρίσεως από το Δ.Σ. της απόφασης αυτής, αυτή αποβάλλει την ισχύ 
της για τον εφεξής χρόνο. 

Άρθρο 24 

Συγκρότηση σε σώμα της Εκτελεστικής Επιτροπής (Ε.Ε.) 

Η Ε.Ε. συγκροτείται σε σώμα μαζί με την κατά το άρθρο 20 του πα¬ 
ρόντος συγκρότηση σε σώμα του Δ.Σ. της ΕΠΑΕ. 


Άρθρο 20 

Συγκρότηση σε σώμα του Δ.Σ. - Λειτουργία αυτού. 

1. Το νέο Δ.Σ. της ΕΠΑΕ συνερχόμενο μέσα στο πρώτο δεκαήμερο 
του μηνός Αυγούστου, ύστερα από πρόσκληση του προέδρου αυτού, συ¬ 
γκροτείται σε σώμα με την εκλογή μεταξύ των μελών του Δ.Σ. που προ- 
έρχονται από ΠΑΕ της Α' εθνικής κατηγορίας, του αντιπροέδρου και 
του ταμία αυτού. Η ψηφοφορία είναι μυστική. 


Άρθρο 25 

Λειτουργία της Εκτελεστικής Επιτροπής (Ε.Ε.) 

1. Η Εκτελεστική Επιτροπή (Ε.Ε.) συνέρχεται σε συνεδρίαση ύστερα 
από πρόσκληση του προέδρου αυτής, τακτικώς μεν μία φορά την εβδο¬ 
μάδα, εκτάκτως δε όταν κρίνεται αναγκαίο. 

2. Η Ε.Ε. βρίσκεται σε απαρτία παρόντων τουλάχιστον πέντε (5) με¬ 
λών της. Οι αποφάσεις της λαμβάνονται με απόλυτη πλειοψηφία των 

παρόντων, σε περίπτωση δε ισοψηφίιχς υπερισχύει η γνώμη υπέρ της 
οποίας τάχθηκε ο πρόεδρος αυτής. 

3. Οι αποφάσεις της Ε.Ε. είναι αμέσως εκτελεστές μη υποκείμενες σε 
επικύρωση από το Δ.Σ. επιφυλασσομένης της περίπτωσης ε’ του άρθρου 
23 του παρόντος. 

' 4. Για τις συνεδριάσεις της Ε.Ε. τηρούνται πρακτικά υπογραφόμενα 
από όλα τα παρόντα μέλη της. 

Άρθρο 26 

Εξελεγκτική Επιτροπή 

Ο τακτικός έλεγχος της οικονομικής διαχείρισης και του Ισολογι¬ 
σμού της ΕΠΑΕ ενεργείται από τριμελή Εξελεγκτική Επιτροπή εκλεγό¬ 
μενη με θητεία όση και του Δ.Σ. της ΕΠΑΕ από τη Γ.Σ. αυτής. Οι υπο¬ 
ψήφιοι για το αξίωμα του μέλους της Εξελεγκτικής Επιτροπής πρέπει 
να είναι τουλάχιστον μέτοχοι ΠΑΕ ή μέλη αθλητικών σωματείων, που 
είναι μέλη της. ΕΠΑΕ. 

Άρθρο 27 

Σχέση ΕΠΟ και ΕΠΑΕ 

1. Η ΕΠΑΕ ως τακτικό μέλος της ΕΠΟ, έχει τα δικαιώματα και τις 
υποχρεώσεις που ορίζονται για τις ιδρύτριες ενώσεις ποδοσφαιρικών 
σωματείων από τις διατάξεις της ισχύουσας νομοθεσίος, του καταστατι¬ 
κού και τους κανονισμούς της ΕΠ0. 

2. Η ΕΠΑΕ μετέχει με πέντε (5) εκπροσώπους της στο Διοικητικό 
Συμβούλιο της ΕΠ0 ως ακολούθως: 

α) με τον πρόεδρο του Δ.Σ. αυτής ως Α’ (αντιπρόεδρο του Δ.Σ. της 
ΕΠΟ 

β) με δύο (2) εκπροσώπους των ΠΑΕ της Α’ εθνικής κατηγορίας 

γ) με ένα (1) εκπρόσωπο των ΠΑΕ της Β' εθνικής κατηγορίας 

δ) με ένα (1) εκπρόσωπο των ΠΑΕ ή σωματείων της Ρ εθνικής κα¬ 
τηγορίας. 

ΚΕΦΑΛΑΙΟ Δ’ 

Επιτροπές και λοιπά όργανα της ΕΠΑΕ 
Αρμοδιότητες αυτών 

Άρθρο 28 

Γενική διάταξη 

1. Στην ΕΠΑΕ λειτουργούν ατομικά ή συλλογικά όργανα, σύμφωνα 
με τα όσα ορίζονται στα επόμενα άρθρα του παρόντος κεφαλαίου. 

2. Με απόφαση του Δ.Σ. της ΕΠΑΕ μπορεί να συνιστώνται και άλλα 
όργανα αποφασιστικής ή γνωμοδοτικής αρμοδιότητας, εφόσον κατά την 
κρίση του, είναι αναγκαία για την εκπλήρωση των σκοπών της ΕΠΑΕ. 
Με την ίδια απόφαση καθορίζονται και οι αρμοδιότητες των συνιστωμέ- 
νων οργάνων. 

ΚΕΦΑΛΑΙΟ Ε’ 

Όργανα Διαιτησίας 

Άρθρο 29 

Επιτροπή Ορισμού Διαιτητών 

1. Στην ΕΠΑΕ λειτουργεί ως όργανο αυτής Επιτροπή Ορισμού Διαι¬ 
τητών Επαγγελματικού Ποδοσφαίρου (Ε.Ο.Δ.Ε.Π.), η οποία έχει ως 
έργο, τον, σύμφωνα με τις κείμενες διατάξεις ορισμό των διαιτητών και 
των εποπτών των αγώνων αρμοδιότητας της ΕΠΑΕ. 

2. Η ΕΟΔΕΠ αποτελείται από πέντε (5) μέλη που είναι διαιτητές μη 
εν ενεργεία. 

Άρθρο 30 

Πειθαρχική Επιτροπή Διαιτησίας 

Στην ΕΠΑΕ λειτουργεί - ως όργανο αυτής - Πειθαρχική Επιτροπή 
Διαιτησίας Επαγγελματικού Ποδοσφαίρου (Π.Ε.Δ.Ε.Π.), η οποία είναι 
αρμόδια για την επιβολή στους διαιτητές και τους επόπτες των αγώνων 
αρμοδιότητας της ΕΠΑΕ των από τις κείμενες διατάξεις προβλεπομέ- 
νων κάθε φορά πειθαρχικών ποινών. 

2. Η Π.Ε.Δ.Ε.Π. αποτελείται από πέντε (5) μέλη που είναι διαιτητές 
μη εν ενεργεία. 


Άρθρο 31 

Συγκρότηση Επιτροπών Διαιτησίας 
Προσόντα - Αποφάσεις 

1. Οι επιτροπές διαιτησίας της ΕΠΑΕ συγκροτούνται με απόφασή 
του Δ.Σ. αυτής και με θητεία ίση με την θητεία των μελών αυτού, 
ύστερα από πρόταση της Ανώτατης Επιτροπής Διαιτησίας της ΕΠΟ, 
των προτεινόμενων λαμβανομένων από κατάλογο που καταρτίζεται 
από την ΟΔΠΕ. 

2. Ως προσόν για το διορισμό των μελών των επιτροπών διαιτησίας 
της ΕΠΑΕ ορίζεται το προσόν του διαιτητή διεθνούς κατηγορίας ή του 
διαιτητή που έχει διαιτητεύσει αγώνες ανώτατης κατηγορίας ή του 
διαιτητή καθηγητή διαιτησίας. 

3. Οι αποφάσεις της ΕΟΔΕΠ είναι οριστικές μη προσβαλλόμενες 
ενώπιον δευτεροβαθμίου οργάνου. 

4. Κατά των αποφάσεων της ΠΕΔΕΠ επιτρέπεται έφεση ενώπιον της 
Επιτροπής Εφέσεων Διαιτητών της ΕΠΟ, ασκούμενη μέσα σε οκτώ (8) 
ημέρες από την κοινοποίηση ή την με οποιοδήποτε τρόπο γνωστοποίηση 
της απόφασης. 

5. Δικαίωμα έφεσης έχουν: 

α) ο διωκόμενος διαιτητής. 

β) Η ΕΠΑΕ. 

γ) Οι ΠΑΕ στον αγώνα των οποίων ο διαιτητής υπέπεσε στο πειθαρ¬ 
χικό παράπτωμα. 

ΚΕΦΑΛΑΙΟ ΣΤ’ 

Δικαιοδοτικά και λοιπά Όργανα 
Άρθρο 32 

Δικαιοδοτικό Όργανο 

1. Στην ΕΠΑΕ λειτουργεί μονομελές δικαιοδοτικό όργανο, το οποίο 
είναι αρμόδιο: 

α) Για την εκδίκαση των παραβάσεων και επιβολή των ποινών, οι 
οποίες προβλέπονται από τις διατάξεις του Κανονισμού Αγώνων Ποδο¬ 
σφαίρου (ΚΑΠ), όπως αυτές ισχύουν κάθε φορά (άρθρα 27,30 κ.λπ.). 

β) Γ ια την εκδίκαση και λήψη απόφασης επί των ενστάσεων κατά κύ¬ 
ρους αγώνα. 

γ) Για κάθε άλλο θέμα που οινατίθεται σ’ αυτό από ειδικές διατάξεις 
του Ν. 1958/1991 ή άλλου νόμου ή κανονισμού. 

2. Το δικαιοδοτικό όργανο της ΕΠΑΕ ορίζεται μαζί με δύο αναπλη¬ 
ρωτές του με θητεία δύο (2) ετών, με απόφαση του αρμόδιου για θέματα 
αθλητισμού Υπουργού. Είναι υποχρεωτικός για τον Υπουργό ο διορι¬ 
σμός προσώπου που υποδεικνύεται ομόφωνα από τη Γ.Σ. της ΕΠΑΕ. 

3. Ως δικαιοδοτικό όργανο ορίζεται δικαστικός λειτουργός εν ενερ¬ 
γεία ή εν συντάξει ή νομικός εν γένει, ο οποίος έχει ειδική εμπειρία και 
γνώση στα αθλητικά πράγματα και το αθλητικό δίκαιο και δεν έχει την 
ιδιότητα του μέλους διοικητικού οργάνου ή του μετόχου ΠΑΕ ή του μέ¬ 
λους ιδρυτικού ΠΑΕ αθλητικού σωματείου από πενταετίας τουλάχι¬ 
στον, εφαρμοζομένων κατά τα λοιπά των διατάξεων του άρθρου 42 του 
Ν. 1958/1991. 

4. Οι αναπληρωτές του δικαιοδοτικού οργάνου ασκούν τις με από¬ 
φαση αυτού ανατιθέμενες σ’ αυτούς αρμοδιότητες, εν ελλείψει δε αυτού 
ασκούν όλες τις αρμοδιότητές του. 

5. Οι αποφάσεις του δικαιοδοτικού οργάνου είναι αμέσως εκτελεστές 
ακόμη και όταν προσβάλλονται ενώπιον δευτεροβαθμίου οργάνου. 

6. Οι αποφάσεις του δικαιοδοτικού οργάνου προσβάλλονται με έφεση 
I ασκούμενη μέσα σε πέντε (5) ημέρες από την κοινοποίησή τους ή την με 

οποιοδήποτε τρόπο γνώση τους, ενώπιον της Δικαστικής Επιτροπής 
Εφέσεων της ΕΠΟ, στις εξής περιπτώσεις: 

α) Όταν εκδίδονται επί ενστάσεων κατά του κύρους αγώνα. 

β) Όταν επιβάλλουν ποινές για πράξεις βίας, εφ’ όσον πρόκειται για 
ποινές αποκλεισμού της έδρας του σωματείου ή τέλεσης αγώνα χωρίς 
θεατές, για τρεις (3) τουλάχιστον αγωνιστικές και στις δύο περιπτώσεις. 

γ) Όταν επιβάλλουν: 

αα) Ποινές τήρησης του δικαιώματος εισόδου στους αγωνιστικούς 
χώρους για χρονικό διάστημα μεγαλύτερο των τριών (3) μηνών ή για 
έκπτωση από το εταιρικό αξίωμα για χρονικό διάστημα μεγαλύτερο 
των δύο (2) μηνών. 

ββ) Ποινές αποκλεισμού από αγώνες σε ποδοσφαιριστές για χρονικό 
διάστημα μεγαλύτερο από δύο (2) μήνες και εφ’ όσον πρόκειται για πα- 

ράβαση που δεν έχει αναγραφεί σε φύλλο αγώνα. 

γγ) Οποιεσδήπστε ποινές για τις οποίες επιτρέπεται έφεση ενώπιον 
της Δικαστικής Επιτροπής Εφέσεων από ειδικές διατάξεις της αθλητι¬ 
κής γενικά νομοθεσίας των καταστατικών ή κανονισμών. 

7. Στο δικαιοδοτικό όργανο και στους αναπληρωτές του, καταβάλλε¬ 
ται αποζημίωση, το ύψος της οποίας καθορίζεται με την απόφαση διορι¬ 
σμού, η δε δαπάνη βαρύνει την ΕΙΙΑΕ. 

Άρθρο 33 

Όργανο εκδικάσεως παραβάσεων 
άρθρου 60 Ν. 75/1975 

1. Στην ΕΠΑΕ λειτουργεί τριμελής επιτροπή, συγκροτούμενη από το 
δικαιοδοτικό όργανο της ΕΠΑΕ και τους αναπληρωτές του. 

2. Η Επιτροπή είναι αρμόδια να κρίνει σε πρώτο βαθμό επί παραβά¬ 
σεων του άρθρου 60 του Ν. 75/1975, αναγόμενων στο επαγγελματικό 
ποδόσφαιρο. Κατά τα λοιπά εφαρμόζονται αναλόγως οι διατάξεις των 
παραγράφων 1 έως και 5 του άρθρου 63 του Ν. 75/1975. 

3. Οι αποφάσεις της Επιτροπής προσβάλλονται με έφεση ασκούμενη 
μέσα σε τρεις (3) ημέρες από την έκδοσή τους, ενώπιον της Δικαστικής 
Επιτροπής Εφέσεων της ΕΠΟ. Η προθεσμία της έφεσης και η άσκησή 
της αναστέλλουν την εκτέλεση της προσβαλλόμενης απόφασης. 

Άρθρο 34 

Επιτροπή Επίλυσης Οικονομικών Διαφορών 
Επαγγελματικού Ποδοσφαίρου (Ε.Ε.Ο.Δ.Ε.Π.) 

1. Στην ΕΠΑΕ λειτουργεί Επιτροπή Επιλύσεως Οικονομικών Διαφο¬ 
ρών Επαγγελματικού Ποδοσφαίρου (Ε.Ε.Ο.Δ.Ε.Π.), η οποία είναι αρ¬ 
μόδια: 

α) για την επίλυση των οικονομικών διαφορών μεταξύ των ποδοσφαι¬ 
ριστών και των ΠΑΕ που ανήκουν, καθώς επίσης και των τελευταίων 
αυτών με τους προπονητές τους. 

β) Για την, κατά τους οικείους κανονισμούς διακοπή ή λύση του συμ¬ 
βολαίου ποδοσφαιριστών και ΠΑΕ. 

γ) Για κάθε άλλο θέμα που κατά τις κείμενες διατάξεις απαιτείται 
απόφαση αυτής. 

2. Η Επιτροπή αυτή αποτελείται: 

α) Από ένα μέλος του Δ.Σ. της ΕΠΑΕ, κατά προτίμηση νομικό, ως 
Πρόεδρο. 

β) Από τρεις (3) νομικούς, που να έχουν τα προσόντα του άρθρου 42 
του Ν. 1958/1991. 

γ) Από ένα εκπρόσωπο του Πανελληνίου Συνδέσμου Αμειβομένων 
Ποδοσφαιριστών (Π.Σ.Α.Π.), ή της αντίστοιχης ένωσης των προπονη¬ 
τών, κατά περίπτωση και για αντίστοιχα του κλάδου τους θέματα, που 
συζητούνται στην επιτροπή. 

3. Η Ε.Ε.Ο.Δ.Ε.Π. συγκροτείται με απόφαση του Δ.Σ. της ΕΠΑΕ, 
με την οποία ορίζονται και οι αναπληρωτές των τακτικών μελών. 0 διο¬ 
ρισμός των εκπροσώπων των ποδοσφαιριστών και προπονητών μαζί 
με τους αναπληρωτές τους γίνεται ύστερα από υπόδειξη των Δ.Σ. των 
οικείων ενώσεών τους. 

4. Οι αποφάσεις της Ε.Ε.Ο.Δ.Ε.Π., που δεν είναι προσωρινά εκτελε¬ 
στές, προσβάλλονται με έφεση, ενώπιον της οικείας Επιτροπής Επιλύ¬ 
σεως Οικονομικών Διαφορών της ΕΠΟ, ασκούμενη μέσα σε δεκαπέντε 
(15) ημέρες από την κοινοποίηση της απόφασης. 

5. Η θητεία των μελών της Ε.Ε.Ο.Δ.Ε.Π. είναι διετής. 

6. Στα μέλη της Ε.Ε.Ο.Δ.Ε.Π. και τους αναπληρωτές τους παρέχε¬ 
ται ειδική μηνιαία αποζημίωση το ύψος της οποίας καθορίζεται από το 
Δ.Σ. της ΕΠΑΕ, τον προϋπολογισμό της οποίας βαρύνει η σχετική δα¬ 
πάνη. 

Άρθρο 35 

Ελεγκτικό Συμβούλιο 

1. Στην ΕΠΑΕ συνίσταται Ελεγκτικό Συμβούλιο (Ε.Σ.) αποτελού- 
μενο από εννέα (9) μέλη οριζόμενα με θητεία δύο (2) ετών, που μπορεί 
να ανανεώνεται με απόφαση του αρμόδιου για θέματα αθλητισμού 
Υπουργού. 

2. Με απόφαση του αρμόδιου για θέματα αθλητισμού Υπουργού, τα 
μέλη του Ε.Σ. μπορεί να αυξάνονται μέχρι του αριθμού των δεκαπέντε 
(15) κατά ανώτατο όριο. 

3. Έργο του Ε.Σ. είναι ο έλεγχος των ΠΑΕ - μελών της ΕΠΑΕ - για 
τη διαπίστωση της τήρησης των διατάξεων του παρόντος και των σε 


εκτέλεση αυτού εκδιδομένων κανονιστικών γενικά πράξεων, καθώς και 
ο έλεγχος της εκπλήρωσης των οικονομικών υποχρεώσεών τους προς 
την ΕΠΑΕ, τους ποδοσφαιριστές, τους προπονητές, το ιδρυτικό αθλη¬ 
τικό σωματείο και τα γυμναστήρια. 

4. Το Ε.Σ. διενεργεί τους ακόλουθους ελέγχους: 
α) Ετήσιο τακτικό 

β) Έκτακτο, ύστερα από εντολή του αρμόδιου για θέματα αθλητι¬ 
σμού Υπουργού ή του Δ.Σ. της ΕΠΑΕ ή του προέδρου του Δ.Σ. αυτής ή 
στις περιπτώσεις που το ίδιο κρίνει με αιτιολογημένη απόφασή του, ανα¬ 
γκαίο τον έλεγχο. 

γ) Μηνιαίο έλεγχο για την εφαρμογή ιδίως των διατάξεων των άρ¬ 
θρων 20 και 31 έως και 41 του Ν. 1958/1991. 

5. Ως τυπικά προσόντα διορισμού ορίζονται: 

α) Πτυχίο Ανώτατου Εκπαιδευτικού Ιδρύματος (ΑΕΙ) οικονομικής 
κατεύθυνσης ή ισότιμου της αλλοδαπής. 

■ β) Αποδεδειγμένη δεκαετή τουλάχιστον, λογιστική και ελεγκτική 
πείρα, εφ’ όσον πρόκειται για μέλη της επόμενης παραγράφου. 

6. Πέντε (5) από τα μέλη επιλέγονται από ειδικό κατάλογο που πε¬ 
ριέχει διπλάσιο αριθμό και που προτείνεται από την Επαγγελματική 
Ένωση Λογιστών - Ελεγκτών και τα οποία έχουν τα τυπικά προσόντα 
της προηγούμενης παραγράφου. 

7. Τα μέλη του Ε.Σ. δεν μπορούν να είναι μέτοχοι ΠΑΕ ή μέλη αθλη¬ 
τικών σωματείων που ίδρυσαν ΠΑΕ, ή να μετέχουν στα όργανα διοίκη¬ 
σης των αθλητικών αυτών σωματείων ή των ΠΑΕ, ούτε να έχουν 
οποιαδήποτε οικονομική ή άλλη εξάρτηση από τα παραπάνω νομικά ή 
φυσικά πρόσωπα. 

8. Το Ε.Σ. μετά από κάθε έλεγχο, συντάσσει έκθεση ελέγχου που 
υποβάλλεται υποχρεωτικά: 

α) Στον αρμόδιο για θέματα αθλητισμού Υπουργό, 
β) Στο Δ.Σ. της ΕΠΑΕ. 1 

γ) Στην Γ.Σ. των μετόχων της ΠΑΕ που αφορά ο έλεγχος, 
δ) Στο Δ.Σ. της Ελληνικής Ποδοσφαιρικής Ομοσπονδίας (ΕΠΟ). 

9. Σε περίπτωση διαπίστωσης παραβάσεων, έχει υποχρέωση να πε- 
ριλάβει στην έκθεσή του, τις κατά την κρίση του, ενδεικνυόμενες ενέρ¬ 
γειες για τη διαπίστωση των τυχόν διοικητικών, διαχειριστικών, πει¬ 
θαρχικών ή ποινικών ευθυνών του ελεγχόμενου νομικού προσώπου ή 
των μελών των οργάνων διοίκησης αυτού. 

10. Οι υπό στοιχεία α’, β’ και γ’ της παραγράφου 8 του παρόντος άρ¬ 
θρου αποδέκτες της έκθεσης, έχουν υποχρέωση μέσα σε δέκα (10) ημέ¬ 
ρες από την παραλαβή αυτής να διαβιβάσουν πλήρες αντίγραφό της: 

α) Στο δικαιοδοτικό όργανο της ΕΠΑΕ για τον έλεγχο των παραβά¬ 
σεων αρμοδιότητας του και την επιβολή των νομίμων.κυρώσεων, και 
β) Στον αρμόδιο εισαγγελέα στις περιπτώσεις που πιθανολογούνται 
παραβάσεις ποινικού χαρακτήρα. , 

11. Τα μέλη του Ε.Σ., κατά την άσκηση των καθηκόντων τους, δι¬ 
καιούνται να λαμβάνουν γνώση οποιουδήποτε βιβλίου, λογαριασμού ή 
εγγράφου, περιλαμβανομένων και των πρακτικών της γενικής συνέλευ¬ 
σης και του διοικητικού συμβουλίου της ΠΑΕ που ελέγχουν. 

12. Τιμωρείται από το δικαιοδοτικό όργανο της ΕΠΑΕ με αποβολή 
από το οικείο πρωτάθλημα, η ΠΑΕ, της οποίας μέλος του Δ.Σ., διευθυ¬ 
ντής ή άλλος υπάλληλος αυτής αρνείται να θέσει στη διάθεση των ελε¬ 
γκτών τα βιβλία, τους λογαριασμούς, ισολογισμούς, απολογισμούς κα¬ 
θώς και άλλα έγγραφα της εταιρείας, αναγκαία για την άσκηση του έρ¬ 
γου τους ή αρνείται να παράσχει στους ελεγκτές τις ζητούμενες πληρο¬ 
φορίες ή στοιχεία ή παρεμβάλλει με οποιονδήποτε τρόπο δυσχέρειες 
στην άσκηση του ελέγχου από αυτούς. 

13. Με ειδικό κανονισμό, που καταρτίζεται από το Ε.Σ. και εγκρίνε- 
ται από τον αρμόδιο για θέματα αθλητισμού Υπουργό μετά γνώμη του 
Δ.Σ. της ΕΠΑΕ καθορίζονται τα θέματα εσωτερικής λειτουργίας αυτού. 

14. Με απόφαση του αρμόδιου για θέματα αθλητισμού Υπουργού 
καθορίζεται το ύψος της αμοιβής των μελών του Ε.Σ., ο τρόπος κατα¬ 
βολής της καθώς και οι φορείς που βαρύνονται με αυτήν. 

ΚΕΦΑΛΑΙΟ Έ 

ΕΙΔΙΚΑ ΘΕΜΑΤΑ - ΜΕΤΑΒΑΤΙΚΕΣ ΔΙΑΤΑΞΕΙΣ 
Άρθρο 36 

Διαχειριστική περίοδος 

Η διαχειριστική περίδοος της ΕΠΑΕ αρχίζει την 1η Ιουλίου και λήγει 
την 30ή Ιουνίου κάθε έτους. 

"Αρθρο 37 
Σφραγίδα ΕΠΑΕ 

Η ΕΠΑΕ έχει ιδία σφραγίδα που φέρει κυκλιχώς τις λέξεις «ΕΝΩΣΗ 
ΠΟΔΟΣΦΑΙΡΙΚΩΝ ΑΝΩΝΥΜΩΝ ΕΤΑΙΡΙΩΝ» χαι το έτος ίδρυσης 
χαι στο χέντρο παράσταση καθοριζόμενη με απόφαση του Δ.Σ. αυτής. 

Άρθρο 38 
Μεταβατική διάταξη 

Οι αρχαιρεσίες για την σύμφωνα με τις διατάξεις του παρόντος συ¬ 
μπλήρωση των μελών του Δ.Σ. της ΕΠΑΕ διενεργούνται μέσα σε ένα 
(1) μήνα από τη δημοσίευση αυτού στην Εφημερίδα της Κυβερνήσεως. 
Ειδικά χατά τις αρχαιρεσίες αυτές από τη συνέλευση κατηγορίας της Β' 
εθνικής κατηγορίας, εκλέγονται δύο (2) μέλη για το Δ.Σ. της ΕΠΑΕ. Η 
θητεία των εκλεγομένών είναι ίση με τον υπόλοιπο της θητείας των λοι¬ 
πών μελών χρόνο, που λήγει την 31η Ιουλίου 1994. 


Άρθρο 39 

Κατάργηση διατάξεων 

Οι διατάξεις του Π. Δ/τος 550/1979 «περί οργανώσεως και 
τουργίας της ΕΠΑΕ» (ΦΕΚ Α' 172), όπως αυτές τροποποιηθείσες 
ταγενέστερα, ισχύουν, καθώς και κάθε άλλη διάταξη που αντίκειται 
διατάξεις του παρόντος, καταργείται. 

Στην Υπουργό Πολιτισμού, αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 29 Νοεμβρίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Η ΥΠΟΥΡΓΟΣ ΠΟΛΙΤΙΣΜΟΥ 

ΑΝΝΑ ΨΑΡΟΥΔΑ - ΜΠΕΝΑΚΗ 


!ΐΜΓ 




ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 
Ταχ. Κώδικας 
ΤΕΙΕΧ 


Καηοδιστρίου 34 
104 32 

22.3211 ΥΡΕΤ <3Π 


Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

λειτουργούν καθημερινά από 8.00* έως 13.30* 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καηοδιστρίου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 5 2.49.547 

* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 

Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 

Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 50. Από 9 σελίδες μέχρι 16 δρχ. 80, από 17 έως 24 δρχ. 100 
Από 25 σελίδες και πάνω η τιμή πώλησης κάθε φύλλου (δοέλιδου ή μέρους αυτού) αυξάνεται κατά 30 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) 1 

Για 

το Τεύχος Α' 

Δρχ. 

10.000 

β) 

» 

» 

» 

Β 

» 

19.000 

Υ) 

» 

» 

» 

Γ 

» 

6.000 

δ) 

» 

» 

» 

Δ* 

» 

18.000 

ε) 

» 

» 

» 

Αναπτυξιακών Πράξεων 

» 

12.000 

στ) 

» 

» 

» 

Ν.Π.Δ.Δ. 

» 

6.000 

ζ) 

» 

» 

» 

ΠΑΡΑΡΤΗΜΑ 

» 

3.000 

η) 

» 

» 

» 

Δελτ. Εμπ.& Βισμ. Ιδ. 

» 

6.000 

θ) 

» 

» 

» 

Αν. Ειδικού Δικαστηρίου 

» 

1.500 

ι) 

» 

» 

» 

Α.Ε. & Ε.Π.Ε. 

» 

40.000 

ια) 1 

Για 

όλα 

τα Τεύχη 

» 

85.000 


Κωδικός αριθ. κατάθεσης στο Δημόσιο Ταμείο 3512 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 500 

» 950 

» 300 

, » 900 

» 600 

» 300 

» 150 

» 300 

» 75 

» 2.000 

» 4.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








